Hennatanniinhappe sisaldus taimes ei sõltu henna sordist või liigist. Hennat ei ole aretatud erinevatesse sortidesse - see ei ole majanduslikult mõttekas. Nii nagu merlot või cabernet sauvignon on alati sama, nii on seda ka henna. Erinevus tuleb, sarnaselt nendele viinamarjasortidele, geograafilisest paiknemisest ning selle korje kasvamisele ja töötlemisele osaks saanud tingimustest - pinnas, klimaatilised iseärasused, korje kuivatustingimused jne. Henna tahab kuuma ja kuiva - mida kuumem ja kuivem on olnud korje-eelne aeg, seda kõrgem on lehtede hennatanniinhappe sisaldus ning kvaliteetsem saab hennapulber. Ka üks hennakasvataja või -tootja ei saa aastast aastasse mitte kunagi täpselt samasuguse kvaliteediga hennat.